MILLIY PASPORTLAR TAYYoRLAShNING MODDIY-TEXNIK VA MOLIYAVIY MASALALARI HAMDA O‘ZBEKISTON RESPUBLIKASI FUQAROLARINI ULAR BILAN TA’MINLASh TO‘G‘RISIDA

Milliy pasportlar tayyorlashni moddiy-texnik va moliyaviy ta’minlash hamda aholiga pasport berishni tezlashtirish maqsadida Vazirlar Mahkamasi qapop qiladi:
 1. Milliy pasportlar tayyorlashning moddiy-texnik va moliyaviy masalalarini hal etish hamda O‘zbekiston Respublikasi fuqarolarini ular bilan ta’minlashga oid tadbirlar ilovaga* muvofiq tasdiqlansin.
 O‘zbekiston Respublikasi Moliya vazirligi O‘zbekiston Respublikasi Ichki ishlar vazirligining buyurtmanomalariga ko‘ra ilova qilinayotgan tadbirlarga muvofiq budjetdan zarur pul va valyuta mablag‘lari ajratsin.
 Pul-kredit siyosati bo‘yicha respublika komissiyasi import bo‘yicha olinadigan pasportga oid poligrafiya materiallari va ximikatlarni sotib olish uchun “Goznak” davlat ishlab chiqarish birlashmasiga zarur mablag‘larni konvertatsiya qilish masalasini belgilangan tartibda ko‘rib chiqsin va hal etsin.
 2. “Goznak” davlat ishlab chiqarish birlashmasi O‘zbekiston Respublikasi Ichki ishlar vazirligining buyurtmanomalari bo‘yicha milliy pasportlarni o‘z vaqtida va sifatli tayyorlashni ta’minlasin.
 3. O‘zbekiston Respublikasi Ichki ishlar vazirligi O‘zbekiston Respublikasi fuqarolari pasportlarini tasdiqlangan jadvalga muvofiq rasmiylashtirishni, berishni va almashtirishni ta’minlasin.
 4. Mazkur qarorning bajarilishini nazorat qilish O‘zbekiston Respublikasining Bosh vaziri O‘.T. Sultonov zimmasiga yuklansin.